СВЕТОСЛАВ ИВАНОВ

ВЪВ ТАЗИ НОЩ…

chitanka.info

Във тази нощ, когато мокър сняг

полепва по крилата, тегне, цапа

и ангелите бели

над теб кръжат, объркани и неми…

Във тази нощ, когато вятър драска

в прозореца ми съскат зли прокоби…

И скитникът с усмивка, премръзнал гасне

на пейката във парка, прегърнал някой спомен…

И всичко свято и красиво

— изчезва:

мокър сняг и вятър, страшно,

затрупано от безразлично бяло.

Във тази нощ

— разкаян,

страдащ.

На вятър стон,

въздишка плаха…

Отново аз те благославям.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги